
DEN cas di difunto mama di ex Prome Minister Mike Eman tabatin 
un encuentro entre Mike Eman y ex Prome Minister di Antias, Emily 
de Jongh-Elhage, cu ta na Aruba algun dia caba y a tene reunionnan 
cu e ex mandatario di Aruba. Hunto nan a tuma e iniciativa pa lanta 
un fundacion di convivencia unda por yuda otro cu tin necesidad di 
ayudo comunitario. 

Famia, amigo y coleganan di Marko Espinoza 
den forma solemne a mand'e sosten spiritual 

Kapel di Madiki y e cura tabata yen yen di hende cu a bin hunto pa reza pa libertad di Marko 




DEN Kapel ‘Cristo Sufriente’ na Madilci tabatin e misa 
di tur diasabra. Famia, amigo y coleganan di Marko Es- 
pinoza a bin hunto pa atende e misa y di e forma aki 
brinda sosten na otro y pa medio di oracion manda forsa 
spiritual pa Marko, kende te ainda ta cera. Aunlce tur 
hende cu conoce Marko sa cu e no ta un hende cu ta 
mishi cu cos cu no ta di dje, cu e no tabata hefe den 
ningun departamento, pero un empleado balente mescos 
cu e otronan, cu na su cas nan no a haya nada cu ta di 
gobierno, cu testigonan a declara na su fabor, asina mes 
Ministerio Publico cu ta parce di no tin trabou di haci, 
ta sigui want’e preso den un cel chikito, den calor, den 
miseria y cu gran incertidumbre riba su destino. 


Un hoben bon mucha, modesto, trankil, integro cu a 
traha pa comunidad di Aruba sin descansa. Di e forma 
aki e actual gobierno ta bise danki . Ministerio Publico 
ta parce di a declara tur hende cu a traha pa e gobierno 
anterior como hendenan sin ningun derecho. De rech- 
tenlozen. Un situacion tristo, pasobra ningun hende sa 
ken ta e siguiente. Aruba cu e gobierno aki na mando ta 
parce di a bira un estado totalitario 

Lo ta bon pa esnan cu a haci denuncia wak den nan pro- 
pio seno y mira bon ken eyden por tin cosnan scondi na 
nan cas. Tur hende cu tin tino ta di opinion cu esaki no 
ta e forma drechi di anda cu ningun ciudadano di pais 
Aruba. Riba sospecho di tin falta di cosnan mundano ta 
tira hende den prison sin mas. Pone henter su famia y 
amistadnan den angustia. Mientras esaki ta sosode es- 
nan cu si mester wordo investiga ta biba e dushi bida. Un 
berguensa pa e estado di derecho cu Aruba ta prentende 
di ta. E presencia di asina hopi hende na kapel di Ma- 
diki, un inciativa tuma den pura, ta muestra cu hopi ta 
desaproba e forma di traha aki, di persecusion di e actual 
coalicion yuda pa Ministerio Publico. Mahos y innecesa- 
rio. 

Den fin di siman 

Varios supermercado grandi a sinti e efecto cu 
no por a baha nan containernan na Aruba 

Di biaha a reina un scarsedad di varios producto 


TABATA ainda diabierne ultimo, cu 
ATIA a reclama y a sostene e keho di 
comercio cu di ripente tin un canti- 
dad di container cu no ta yega/wordo 
baha na Aruba, pero a ser manda pa 
baha nan na Corsou. Pasobra ASTEC 
no tin e facilidad pa haci e trabao aki. 
Siendo den pasado mesun ASTEC 
alci a bisa, cu nan por descarga sigur 
dos barco cu container mesun mo- 
mento y awor de pronto no por. 

Den fin di siman por a sinti conse- 
cuencia di esalci, unda sigur e su- 
permercadonan grandi, no por a haya 
nan productonan importa, manera 
berdura, fruta, carni, y nan tabata 
practicamente bashi. 

No e supermercadonan so, pero tam- 
be varios di e hotelnan grandi, no por 
a haya nan mercancia, loke sigur ta 
funesto p’e hotelnan. 

ATIA a publica cu a trata di haña sa 
exactamente kico ta pasando y inofi- 
cialmente a bin tende cu un barco cu 
mas di 100 container a duna previo 
aviso cu lo yega Aruba lat, pero no 
obstante, no a ser acomoda pa baha 
container mesun dia. Consecuent- 
emente e barco aki a sali bay Cor- 
sou cu tur e containernan destina pa 
Aruba pa bolbe despues. 

For di Corsoy, nos a haya informa- 
cion cu pronto lo manda e contain- 
ernan aki pa Aruba, pero no a bisa 
ki dia. Varios supermercado a spera 
di por a haya algun container den fin 
di siman ainda, pero esaki no tabata 
e caso. 

Di acuerdo cu Fernando da Costa 
Gomez, Director di Curacao Port 


Services (CPS), nan mester a atende 
3 barco cu tabata na caminda pa 
Aruba, pero a ser desvia pa Corsou. 

Motibo ta, cu ASTEC lo a laga di no 
por handle tanto barco di container 
asina, y a dicidi pa descarga esakinan 
na Corsou y lo ser manda riba bar- 
conan mas chiquito e dianan benide- 
ro pa Aruba. 

E modus operandi aki, lo costa mas 
placa, pero cu t’e consumidor lo 
hay’e ta cubri e gastonan extra aki. 
Di mes caba, tin critica cu e gastonan 
di operacion den haf di container di 
Aruba ta hopi halto caba y awor lo 
bira mas caro. 

Dia cu a dicidi di muda haf di con- 
tainer di Playa pa Barcadera, a ser 
bisa, cu esaki lo haci trabao mas efi- 
ciente, pero awe esaki ta confirma di 
no t’e caso. 

Internamente mester tin mas prob- 
lema cu personal di ASTEC no por 
descarga dos barco simulteamente. 
Ta di spera cu sikiera awe ASTEC bin 
afo, y duna claridad pa cu e situacion 
aki, cu no nada positivo pa cu nos 
economia y comercio. 

Comercio ta depende pa casi 100% 
di productonan cu mester wordo im- 
porta di exterior. 

P’esaki comercio ta paga un prijs 
sumamente halto pa servicio di baha 
y importa e containernan aki for di 
waf. 

ATLA a tuma nota cu pa motibo di 
un decision pa no acomoda e barco 
aki pa baha su carga, un gran canti- 
dad di producto no ta disponibel riba 


nos isla, e.o. producto cu mester den 
sector hotelero y restaurant (nos pi- 
lar economico principal) pero tambe 
diferente otro articulo cu mester pa 
tur sector di nos economia. 

Un gran cantidad di e containernan 
aki ta contene producto den contain- 
er frieu cu lo mester warda awor pa 
wak si esaki lo drenta Aruba fin di si- 
man, lolce no tabata e caso tampoco. 

Manera menciona, ATIA ta compro- 
nde tambe cu tin tension bou di tra- 
hadornan di ASTEC. Un interupcion 
di servicio di container den e tempo- 
rada di fin di aña lo tin consecuencia 
desastroso pa Aruba su comercio. 

P’e motibo aki, ATIA ta haci un apel- 
acion urgente ‘riba e partidonan en- 
volvi pa tene cuenta cu e bienestar 
general di Aruba y comercio den e 
temporada crucial pa comercio, cu ta 
temporada di fin di aña. 

E consecuencia ta pa pueblo cu no 
por ricibi producto cu nan ta acus- 
tumbra cune. Aruba ta un isla cu 
mester di un sistema sumamente efi- 
ciente den e proceso pa drenta mer- 
cancia. Siman pasa a mustra cu nos 
no tey ainda, y cu falta hopi p’e pro- 
ceso mas crucial pa comercio y Aruba 
su economia, funciona na un nivel 
aceptabel. 

ATIA ta trata semper na un manera 
positivo pa contribui na soluciona 
situacionan cu ta afecta comercio. 

Lo haci un apelacion na tur instan- 
cia, compania, sindicato y trahador- 
nan envolvi den e proceso aki, pa haci 
lo maximo pa nos comercio y Aruba 
su economia no wordo afecta den e 
temporada crucial nos dilanti. 

Ex Prome Ministerncm Mike Eman y Emily de 
Jengh-Elhage ta tuma iniciativa comunitario 

Sigui sirbi comunidad ta nan meta 



DEN cas di difunto mama di ex Prome Minister Mike 
Eman tabatin un encuentro entre Milce Eman y ex Prome 
Minister di Antias, Emily de Jongh-Elhage, cu ta na Aru- 
ba algun dia caba y a tene reunionnan cu e ex manda- 
tario di Aruba. Hunto nan a tuma e iniciativa pa lanta 
un fundacion di convivencia unda por yuda otro cu tin 
necesidad di ayudo comunitario. 

Mike Eman, masha stima pa e comunidad di Aruba, a 
bisa cu p’e ta un honor di ta hunto cu Emily de Jongh- 
Elhage den cas di mama Blanche unda a comparti buni- 
ta recuerdonan, tanto politico como den seno familiar, 
unda historia a wordo skirbi, pero mas cu tur, un cas cu 
tabata un regalo di pueblo. Despues di fayecimento di 
Shon A, pueblo di Aruba a bin hunto pa recauda placa 
y regala famia Eman a cas ey. “Henter e convivencia ey 
di pueblo semper a inspira mi pa kere cu un comunidad 
por ta hopi central con nos por lanta hobennan den nos 
barionan”, Eman a splica. 

“Den e cas special aki ta pa mi un honor di ricibi Se- 
ñora de Jongh-Elhage cu lcende mi tin un amistad di 
basta tempo. Awe nos a combersa riba tareanan cu nos 
como ex Prome Ministernan por haci. Nos no ta sirbi- 
endo mas, pero cu tin e gana di haci esey y den un otro 
forma”, Eman a splica. Cu esaki Eman no kier men sirbi 
den Gobierno of den politica, pero pa traha mas estrecho 
den comunidad. E1 a repasa ideanan hunto cu sra. Emily 
pa yega na un iniciativa cu simultaneamente na Aruba y 
Corsou ta wordo tuma. 


“Nos ta bay lanta un fundacion cu ta bay yama ‘Con- 
vivencia Comunitario. ’ E fundacion aki ta bay tin como 
meta promove tur loke ta yuda haci un comunidad mas 
fuerte. Unda bisiña tin aprecio pa otro, unda tin solidari- 
dad y amor prohimo ta hunga un rol grandi. 

Unda muchanan cu no ta bay bon na scol ta haya un 
ayudo y asina por sigui. Nos tur a experiencia esaki den 
e comunidad cu nos a lanta den y esey a haci un diferen- 
cia grandi den nos bida.” Eman a señala cu tanto e como 
sra. de Jong-Elhage a carga responsabilidad di henter un 
Gobierno. 

“Nos ta realisa cu gobierno por haci hopi y nos a haci 
hopi, pero tin hopi cos cu prome gobierno yega pa at- 
ende cierto caso, ta tuma hooi tempo. Pero si e bario tin 
un bon fundeshi, e ta fuerte y uni, hopi cosnan malo por 
wordo evita y hopi cos bon por wordo haci. E idea ta pa 
aki na Aruba nos lanta un fundacion asina y sra. Emily 
ta tuma e iniciativa pa lanta uno na Corsou. ” 

Sra. Emily de Jongh-Elhage a bisa cu no ta ningun sor- 
presa cu su ex colega Mike Eman ta bin cu un iniciativa 
asina. Un iniciativa pa sigui sirbi. “Ora bo ta den Gobi- 
erno bo kier haci tur cos, pero bo no por haci tur cos. Mi 
ta yama danki na Todopoderoso pa locual nos a logra y 
nos ta sigui duna un man, pasobra bo no por ta feliz si 
rond di bo otronan no ta feliz. 

Mi ta masha contento cu e iniciativa. Ya mi ta haciendo 
cierto cosnan social den comunidad, pero si mi mester 
lanta un fundacion pa amplia e trabounan aki, mi ta 
haci’e cu mucho gusto. Mi tin tur tempo. Asina cu mi 
amigo Milce a conta mi di e idea alci, mi a bisa mesora si 
y ban wak con nos ta hinca esaki den otro, pasobra co- 
munidad mester di nos. 

Gobiernonan mester goberna y ciudadanonan mester 
saca un man pa yuda nan prohimo. Nos ta bay sigui traha 
riba e fundacion aki. Nos ta cuminsa na Aruba y Corsou 
y ohala pronto nos tin Reino completo cu nos por yuda 
pa medio di e fundacion cu nos ta lantando”. 

Jamcriquino haya 
culpabel di maltrato pisa 

NATAKI AG a presenta diabierna dilanti mesa berde pa scucha 
sentencia den su caso cu a wordo trata dos siman pasa. 

Nataki a wordo acusa di intento di asesinato premedita, intento 
di homicidio y intento di maltrato pisa intencionalmente. 

Corte a haye culpabel di e ultimo acusacion, esta maltrato pisa 
premedita, a base di evidencianan entrega. Den un filmacion cu 
autoridadnan tin ta mustra con e tabata zwaai cu e cuchiu, y e 
no a yega hinke. E motibo cu a bisa cu el a actua premedita ta 
pasobra el a declara cu e homber a dal’e na su cabez duro pa cual 
el a sinti hopi dolor. Y e tabata kier pa e homber sinti e mesun 
dolor cu el a sinti. 

Hues a bisa a tene cuenta cu e acto aki a wordo cometi den pu- 
blico y a causa susto den hopi hende. Pa e motibonan aki el a im- 
pone un castigo di 24 luna, kitando e tempo cu e tin cera caba. 

Caso asesinato 
Wayaca lo sigui 
na maart2018 

DIAHUEBS un biaha mas e caso di ases- 
inato na Wayaca, di un señora Chines a wor- 
do posponi. Corte a dicidi di duna suficiente 
tempo pa tur cos keda cla y a pone un fecha 
te na luna di maart, 2018. 

E problema ta sinta cerca e acusado Chines 
PF, kende no a logra haya un Abogado. E 
acusado Boneriano JPE si tin Abogado, y ta 
masha rabia cu pa culpa di e otro cada biaha 
e caso aki tin cu wordo posponi y awor ta te 
na luna di maart, 2018. 

E Chines tin un problema cada biaha cu 
su Abogadonan. E tabatin un Abogado di 
inicio, kende tabata mr. Lejuez, pero no ta 
conoci kico a pasa cu el a dicidi cu e kier 
pa mr. Spong, di Hulanda, atende su caso 
penal. Mester a yega na un areglo pa loke 
ta finanza ainda, ora cu e caso alci mester a 
wordo presenta den luna di October. A dune 
tempo pero a resulta cu awor cu e caso a bini 
dilanti siman pasa, atrobe e no tin Abogado. 
Corte a haya informacion mientrastanto cu 
Abogado mr. Spong a desisti di e caso aki. 
Awo, segun e carta cu e acusado a manda pa 
OM, nan ta den negociacion cu un otro Abo- 
gado 

E caso aki mester wordo trata hunto, pa mo- 
tibonan tecnico. Mirando e situacion, Fiscal 
a propone pa na januari, dia 12, e acusado 
Chines presenta na Corte y informa nan riba 
e situacion cu su Abogadonan. Y a pone di 
biaha e fecha di 2 di maart, 2018 pa trata e 
caso penal mes contra e dosnan aki. 

E caso alci tabata un atraco cu a tuma luga 
riba cas di un comerciante Chines, conoci di 
e mesun acusado alci, y e señora a haya un 
tiro fatal y su casa tambe a resulta herida. 
Famia di e victimanan a entrega Corte caba 
documento pidiendo daño y perhuicio. 

InselAir: "Nos tin pérmit.../ / 

Minister di Surnam: "InselAir no tin pérmit pa buelo comercial 


n 


InsdAir 


Reaching Higher 


PARAMARIBO - Apesar cu reportadamente gerencia 
di InselAir a anunciá cu dia 18 di decémber awor nan lo 
reanudá nan buelonan comersial pa Paramaribo, e Min- 
ister di Transporte Surinameño Jerry Miranda, a refutá 
esaki categoricamente creando confusion riba e anuncio. 
Riba pregunta di periodistanan di e diario De Ware Tijd 
na Paramaribo si tur pérmit ta reglá pa InselAir reanudá 
buelo riba e ruta, e Minister a contestá categoricamente: 
No!” 

Den fin di siman informacion a circulá cu InselAir lo 
por reanudá e buelonan entre Corsou y Paramaribo y cu 
autoridadnan di aviacion Surinameño a duna e pérmit 
corespondiente. 

Como tal e promé buelo lo tuma lugar dialuna 18 di 
decémber awor. 

E intencion ta pa den promé instancia InselAir bula dos 
biaha pa siman cu un MD-80 riba dialuna y diabierne. 
Anteriormente InselAir lcier a reanudá e buelonan basta 
dia caba, pero no a logra pasobra Director di Departa- 
mento di Aviacion na Surinam, (CASA), Brian de Sous 
no a duna e pérmit corespondiente promé cu InselAir a 
haci areglo cu instancianan cu nan debe na Surinam. 

Tabata pa motibonan financiero y técnico cu InselAir 


mester a para su buelonan pa Paramaribo, pero den e 
areglo cu nan a haci cu Gobierno pa haña 33 mion flo- 
rin, un di e condicionnan di e Guinness Plan ta cu nan ta 
bula riba Paramaribo. 

Siman pasa De Ware Tijd a informá cu InselAir a resolvé 
su problemanan técnico pa por cuminsa cu buelo com- 
ersial. Dia 7 di decémber nan a haña e pérmit oficial di 
CASAS. 

A base di esaki nan a anunciá cu nan por bende pasashi 
sin restriccion. 

Siman pasa tabatin basta confusion na Paramaribo cu 
si realmente lo reanudá e buelonan dia 18 di decémber 
awor, pasobra InselAir no a haña pérmit ainda di Gobi- 
erno pa reanudá buelonan comercial. 

Segun Director di CASAS, Brian de Souza, pérmit técni- 
co di su organisacion no ta nificá cu automaticamente In- 
selAir a haña ‘green light’ pa bolbe bula comercialmente. 
Den esaki ta Gobierno di Surinam tin desicion final, ya cu 
despues di tur e turbulencia cu InselAir a pasa’den 6 luna 
pasáy a stop di bula di un dia pa otro cu consecuencia fatal 
p’e pasahero y empresanan na Surinam, e biaha alci Go- 
bierno di Surinam kier tin sigur cu InselAir ta den condi- 
cion di cuminsay sigi cu e buelonan segun Brian de Souza. 

CIBC FirstCaribbean International Bank ta gradici tur 
organisacion cu a yuda na un forma of otro na e 
gran exito di e prome Walk for The Cure Event 2017 


FCCF 


Fundacion Contra 
Cam:i:k oi Pkostaat 


FirstCaribbean 

International Bank 

^forthe 

Cure 



GenAir, Aledda N.V., Terraza Holding, The Seaport Cinemas, Click Print, Safecom, Red Cross Aruba, Save A Lot, 
Total Cleaning Services, Fruteria Virgilio, IBISA, Caribbean Trucking, Patrick Melchiors, Aruba Airport Authority, 
Massy Insurance, High Performance, DJ Vibes, BrandTastic, DHL, Gerira Marketing, Andina lce y CRD Group. 

Banking that fits your life.® 


CIBC 


FirstCaribbean 

International Bank 


The CIBC logo and "Banking that fits your life.®" are registered trademarks of Canadian Imperial Bank of Commerce, used by FirstCaribbean International Bank under license. 


Traficante di 
arma macamba 
aresta na 
Sur Africa 

DIABIERNA autoridadnan na Sur Africa 
a aresta e traficante di arma macamba Guus 
Kouwenhoven na Sur Africa pa su rol den e 
guera civil na Liberia caminda dictador di e 
pais a asesina centenares di miles di su hen- 
denan. 

E detencion a tuma luga riba peticion di au- 
toridadnan Hulandes despues cu na april un 
tribunal na Hulanda a condena e macamba 
na 19 aña di castigo di prizon. 

Corte a hay’e culpabel pa su participacion 
den suministro di arma di guera y benta ile- 
gal di arma durante e guera civil na Liberia 
durante cual nan a mata 250,000 hende. 
Detencion di Kouwenhoven mester ta un 
motibo di celebracion pa pueblo di Liberia 
y pa tur hende cu ta sufri como resultado 
dje suministro di arma di guera na gobernan- 
tenan dictatorial y di companianan minero. 
E mensahe cu e detencion alci ta encera ta 
cu esnan cu ta saca probecho yi ganashi dje 
negoshi ilegal aki lo cay cera un dia pa nan 
paga pa nan delitonan. 

Kouwenhoven tabata director di Oriental 
Timber Corporation durante e guera civil di 
1989 te cu 2003 na Liberia. 

E dictador dje pais a financia su dictadura 
grandemente via benta di diamante y palo cu 
nan tabata kap den e selvanan di e pais. 
OTC tabata e compania mas grandi riba e 
tereno aki durante e guera y corte na Hu- 
landa a haya cu Kouwenhoven ta culpabel di 
a entrega arma ne dictadura di presidente di 
Liberia, Charles Taylor a cambio di privilegio 
comersial pe macamba su compania. 

Ta masha aña autoridadnan Hulandes a core 
tras dje criminal kende awor lo comparti me- 
sun mala suerte cu e ex dictador Taylor yi 
mester bay sinta su castigo. 

Minister Dangui Oduber a hiba palabra n e 
celebracion di 100 aña di Salubridad Publico 



MINISTER Dangui Oduber encarga cu Turismo, Sa- 
lubridad Publico y Deporte a hiba palabra n’e evento or- 
ganisa pa Directie Volksgezondheid pa conmemora e di 
100 aña di existencia di Salubridad Publico aki na Aruba. 
E mandatario encarga cu Salubridad Publico a haci un 
bishita n’e evento ya menciona y a hiba palabra gradici- 
endo tur e empleadonan den e sector di Salubridad Pu- 
blico pa nan trabou y dedicacion. 

Den e mesun evento aki a celebra e hubileo di algun 
empleado di Directie Volksgezondheid y e Minister a fe- 
licita nan y alabes gradici nan pa nan añanan di servicio 


na Salubridad Publico. 

Minister Dangui Oduber kier manda un palabra di danki 
na tur empleado den e sector di Salubridad Publico y 
gradici nan pa nan dedicacion na salud general pa nos 
pueblo. 

E Minister ta compromete su mes cu Aruba lo bay con- 
oce un avanse grandi locual ta regarda Salubridad Pu- 
blico bou su maneho. 

Nos cuidadanonan cu tanto a anhela pa un mihor cuido 
y calidad al fin lo bay mira esaki cristaliza bou e maneho 
di Minister Dangui Oduber. 

Ley di iniciativa 

Meta ta pa percura pa organisacionnan funciona 
optimalmente y asina señala na un manera efectivo 



MANERA ta conoci Aruba a wordo sacudi pa un tra- 
gedia enorme caminda dos criatura inocente a perde nan 
bida a consecuencia di abuso. Pa Fraccion di MEP esaki 
tawata un empuhe, pa mas aun ainda, percura pa aspec- 
to nan social haya e debido atencion y tambe percura pa 
ancra cierto aspectonan den ley pa garantisa cu abuso 
mester wordo gemeld, pa organisacionnan tin autoridad 
y recurso pa por actua, pa asina derecho di victimanan di 
abuso wordo protehi. 

Situacion actual 

Aruba conoce un departamento cu ta fungi como centro 
pa conseho y coordinacion den caso di abuso y maltrato 
contra menor, esta Bureau Sostenemi. Sinembargo e ex- 
istencia di e departamento aki no ta ancra den ley. Na 
aña 2015 Parlamento di Aruba, a base di un mocion, a 
urgi e Minister di Asuntonan Social y e Minister di Hus- 
ticia di e tempo ey, pa conhuntamente percura pa Bureau 
Sostenemi wordo reenforsa, amplia y ancra den ley. 

Reglamentacion pa ley di un “advies- en meldpunt kin- 
dermishandeling” ta parti di e “burgerlijk wetboek” nobo, 
specificamente articulo 243 ta trata esaki. Sinembargo e 
“burgerlijk wetboek” ta ensera mucho mas cambionan 
y pa e motibo ey entre otro e “burgerlijk wetboek” no a 
wordo trata mas. Fraccion di MEP ta di opinion cu esaki 
no mag stroba e hecho pa ancra un organisacion manera 
Bureau Sostenemi den ley caminda ta amplia nan tarea y 
ekipa nan na mes momento tambe cu suficiente personal 
y material pa por fungi manera debe ser. 


Plan di Fraccion di MEP 

Fraccion di MEP tawata tin diferente reunion caba cu 
stakeholders riba e tereno aki pa asina por yega na un 
ley di iniciativa cu ta percura pa oragnisacionnan por 
funciona optimalmente pa asina abuso por wordo miho 
señala, preveni, atende cu ne y pa meldingnan cu wordo 
haci por wordo miho coordina. 

E team di MEP hunto lo percura pa riba un tempo relati- 
vamente corto sinta cu tur stakeholders pa asina haña un 
bon “overview” di tur departamento y for di tur angulo. 
Den cuadro di esaki tambe a reuni caba cu “Directie 
Wetgeving en Juridische Zaken”, pa asina wak diferente 
posibilidad pa introduci e base legal pa por atende cu e 
problematica aki. Por ehempel por opta kisas pa trata 
introduccion di articulo 243 di e “burgerlijk wetboek” 
nobo separa. 

E meta principal ta pa yega na un departamento cu ta 
bon ekipa cu material y personal specialisa riba tur as- 
pecto y ancra esaki den ley. 

E departamento alci lo (1) monitoria e cadena y señala 
ora algo por bay robes, (2) fungi como instancia cu tin 
un “overview” di tur caso y asina atrabes di un sistema 
automatisa sigui e casonan pa garantisa bienestar di vic- 
timanan, (3) fungi como e meldpunt (pa ley) y (4) per- 
cura pa e asina yama “feitenonderzoek” sosode mes ora 
na momento cu e melding drenta. 

Na mes momento ta e idea tambe pa reglamenta pa ley 
cu personanan y of instancianan cu tuma nota di abuso 
mester meld esaki. Dimes e parti alci lo mester wordo 
bon defini pa ley y na mes momento wak ki posibilidad- 
nan tin pa garantisa cierto anonimidad. 

Henter Fraccion di MEP conhuntamente cu Gobierno lo 
traha como team riba e aspectonan menciona pa asina 
riba un tempo relativamente cortico por trece e cambi- 
onan cu e diferente departamentonan y nos comunidad 
ta boga p’e. 

Homber ta sconde 
mashin bao di tshirt 
den hardware store 



DIASABRA pa 10.y 59 di mainta, 
Central ta dirigi patruya na Double 
Happy Hardward Store pa un caso di 
ladronicia. 

E dama WU a declara cu pa mas of 
menos 10’or di mainta, un homber 
desconoci a drenta e luga. Riba camara 
di siguridad el a mira con homber aki 
ta hinca un blit di e marca Dronco bao 
di su tshirt blanco. E homber aki un 
rato despues, a sali for di e luga den un 
Mazda Shinishi 232, hunto cu otro dos 
homber. Ora cu e mes a sali pafo, ya e 
auto a bay caba. E no por a mira den ki 
direccion e auto aki a core bay. Keho a 
wordo tuma. Central a wordo poni na 
altura.. Durante control di Central, par- 
ce cu e auto ta di un tal JP biba na Sero 
Blanco. E denunciante lo pone e ima- 
gennan di video riba un USB y lage na 
warda pa e departamento di recherche. 



uk* vt o. 

YAMA NOS NA: iriifo@ecotet;h.aw 

582-4684 www.ecotecharuba.com 


HostaAceptoATM om 
di duna sentic service 


Grupo cu a causa 
accidente a lanta 
contra chauffeur 



DIABIERNA atardi polis a wordo manda pa un accidente dilanti 
Centro di Bario Tanlci Leendert. Na caminda pa e sitio otro informa- 
cion a drenta cu “nan” lo kier agredi un chauffeur. 


Pues un pelea a start, caminda a manda diferente patruya na e sitio. 
Lolce por a compronde ta cu esnan cu a dal tras di e auto a baha y 
cuminsa busca problema cu e chauffeur, pues door di core auto bou 
influencia esey a sosode. Pero esnan cu a causa e accidente no a lceda 
contento y tampoco kier a compronde. 

Na yegada di polis ta detene cuatro persona, dos pa buracheria y 
otro dos cu na e momentonan ey no por a mustra nan papelnan di 
estadia. 

Mesora a pidi transportwagen cu a transporta tur pa warda. 

Reconocimento Hende Muherdi Excelencia: 

Prome Minister sra. Evelyna Wever-Croes 
a entrega un plakaat di reconocimento na 
sra. Louella Brezovar-van Yeen 

Pa su dedicacion y trabounan excelente cu e ta haci pa nos pais 



hando cu diferente cadena hotelero di mas grandi inter- 
nacionalmente. 

Actualemente sra. Louella ta General Manager di Ritz- 
Carlton Aruba. 

Recientemente e revista NEXOS reconoci internaciona- 
lmente a dedica un articulo riba sra. Louella Brazovar 
van Veen cu e titulo “E suerte ta un dama” dunando un 
descripcion di e trabou di sra Louella n’e Casino di Ritz- 
Carlton. 

Sra. Louella Brazovar van Veen ta un yiu di tera, un hen- 
de muher cu ta haci trabounan excelente pa contribui 
grandemente na nos pais. 

Prome Minister sra. Evelyna Wever-Croes a gradici sra. 
Louella pa tur locual cu el a haci pa promove Aruba riba 
tereno internacional y pa su dedicacion y colaboracion 
na nos turismo. Y a entrega sra. Louella den nomber 
di Gabinete Wever-Croes un bunita ramo di flor y un 
plakaat pa reconoce un “Hende Muher di Excelencia”. 



DIABIERNA mainta Prome Minister Evelyna Wever- 
Croes a ricibi e grato bishita di sra. Louella Brezovar van 
Veen. Pa sra. Brazovar van Veen, e motibo di su bishita 
no tabata conoci y a lceda sorpresa ora cu Prome Minis- 
ter a notific’e cu el a wordo invita p’asina Gobierno di 
Aruba honr’e cu un bunita reconocimento. 

Sra. Louella tin un historia den su carera profesional 
hopi impresionante. E1 a gradua na “The Hotel School” 
na Den Haag Hulanda y despues di esey a sigui mas di 
25 aña di experencia den hospitalidad internacional, tra- 

Turista a bira 
malo riba beach 

DIABIERNA merdia den careda di 
12’or polis a ricibi informacion telefoni- 
co door di Security Manager di un hotel 
grandi, cu un huesped di nan, un dama 
di 86 aña, a bira malo riba beach cerca di 
Scott’s Bread. 

Na e sitio, banda di 12’or y mey di mer- 
dia, polis a wordo mustra un ruta mas 
cortico pa e luga door di e Activities Co- 
ordinator. F. a indica cu a yama ambu- 
lance caba y cu ta na caminda. E pashent 
cu a bira malo, AK ta den un estado di 
salud malo. E yiu muhe A. a declara cu 
e mama ta diabetico y na e momento ey 
cu su sucu tabata halto. Banda di 12’or 
y 48 ambulance a yega na e sitio via di 
e parkinglot banda pazuid di e edificio. 
Personal di ambulance a trata e dama, 
kende a declara despues cu e ta for di 
peliger. 


Movecionnan straño 
den edificio comercial 

DLABIERNA pa 12.55 di marduga Central a manda patruya 
na Limpioca International Aruba NV pa un actividad sospecho- 
so. 

Eynan a papia cu un trahado di Safecom, lcende a declara cu 
durante control el a mira luz den e edificio. Via su central el a 
haya informacion cu e motion sensor tabata mustra den varios 
ocasion movecion den e luga. Banda pariba di e edificio polis a 
mira un pick up Nissan color shinishi para. Via di Central, polis 
a haya e datonan di dicho auto. Na e edificio polis no a mira 
ningun rastro di ldebro. Central a wordo poni na altura. 


Hoben hiba PAAZ 

DIABIERNA pa 8.14 di mainta, Central ta manda patruya na 
Pos Abao pa duna un asistencia. 

Eynan polis a bin topa cu un dama, kende a declara cu su yiu ta un 
pashent di PAAZ y cu e no kier drenta den auto pa bay hospital pa 
ricibi tratamento. Polis a papia cu e pashent, yama FH, kende, sin 
ningun problema a drenta den auto. Central a wordo poni na altura. 


Al Pi'im ito 

Promodon p a diaiion 

in/ontdoor spray 

Homber a bira malo riba caya 



DIABIERNA mainta polis y ambulance a wordo notifica cu 
un persona a bira malo, na altura di rotonde di Tanlci Leendert. 
Na yegada di ambulance y polis nan ta reconoce e cabayero cu 
a bira malo, tawata e conoci di nan di Fam J cu ta sufri di epi- 
lepsia. 

Ambulance a prepare y a hibe un biaha mas pa hospitaal. 

Robert Candelaria (AVP): 

## No mas isla den gobernacion ## 

Ban pone accion tras di nos vision pa un Aruba mas sigur 



ARUBA, mescos cu tur pais na mundo 
kier mira mehoracion den su calidad 
di bida, den su comunidad en general 
y un crecemento sano di nos pais den 
region y den mundo. Un rekisito crucial 
pa e crecemento aki ta pa traha riba un 
Aruba mas sigur pa nos tur. Sin siguridad 
bo no ta logra nada como pais, pero pa 
logra esaki, nos mester di mas cu djis 
desea pa e tuma luga of papia riba esaki. 
Mester di vision y accion. Esald ta loke 
Parlamentario di AVP Robert Candelaria 
ta bisa den un declaracion pa prensa. 

E ta splica cu un vision por wordo defini 
como un “holy discontent”, es decir un 
malcontento puro y profundo. Esald 
den combinacion cu un bista cla di 
con cosnan por y mester ta. Esey ta un 
vision. E ta un bista mental di e futuro 
y e vision aki mester inspira speransa. 

“Ami ta lcere cu Aruba por y lo crece. 
Nos mester kier ta e pais mas sigur den 
nos region, un ehempel pa otronan. 
Nos ciudadanonan mester sinti nan 
mes safe atrobe. Casonan horibel di e 
ultimo simannan ta mustra nos cu no 
ta Minister of Gobierno ta e origen 


di problema. Esald ta pensamento di 
politica bieu. E problema ta algo di e ser 
humano y pa nos crece, nos mester stop 
di punta dede riba otro, busca ken ta 
culpabel pa asina nos luci miho cu nos 
opositor. Pone Aruba dilanti di bo mes!” 

E ta bisa cu e pais mester busca e raiz 
di e problema y determina cu hunto 
lder drecha cos. E no ta facil, pero 
si no cuminsa cana, lo bo no yega 
nunca tampoco. Laga color politico un 
banda. Tin cos cu mester keda den e 
arena politico y tin cosnan cu ta mas 
importante cu politica. Tur hende no 
mester perde enfoke riba bienestar 
politico ni pa motibonan di e caos di tur 
dia. 

E parlamentario ta duna un sugerencia 
breve unda pa cuminsa traha riba un 
Aruba mas sigur. “Mi a papia durante 
mi campaña riba algo cu mi ta kere 
den dje y cu mi lo sigui riba dje, esta 
prevencion. Prevencion ta algo amplio, 
pero ban keda riba e topico di e casonan 
tragico di e hobencita y e 2 muchanan 
cu a perde nan bida recientemente. Nos 
mester dicidi di haci tur loke ta posibel 
pa cuida y salvaguardia esunnan mas 
vulnerabel den nos comunidad cu no 


por cuida nan mes. Nos ‘mindset’ mester 
cambia. Nos muchanan, nos grandinan, 
esunnan cu enfermedad mental ta algun 
ehempel unda nos mester cuminsa 
pensa riba prevencion.” 

Un parti crucial di tur maneho di 
prevencion ta un maneho integral. 
Esaki ta nifica cu Ministernan y nan 
Ministerionan y tur servicionan di 
Gobierno den e area specifico di 
prevencion aki, mester pone e barera di 
Ministerio y departamento un banda 
y defini hunto kico e vision ta y con 
mester traha hunto pa realisa esaki. Pa 
un Aruba mas sigur, no por tin isla den 
gobernacion. Mester tin un vision y un 
determinacion pa logra esaki. 

Lamentablemente ta mira cu den 
Gobierno tin Minister cu kier briya mas 
cu otronan. E Gobierno ta un Gobierno 
di un coalicion, un partido y hunto nan 
ta un bloke y no 3 isla. Hunto mester 
dicidi cu esun cu mester briya ta Aruba 
y no un individuo of un grupito. Esaki 
mester ta e meta di tur den gobernacion. 

Pa yuda e gruponan vulnerabel 
menciona, “mi ta haci un apelacion 
tambe na tur yiunan di Dios y tur Iglesia 
Cristian pa sigui uni mas y mas y pidi 
Dios pa nos pais tin un vision skerpi di 
unda nos kier yega y pa guia esunnan 
encarga pa traha hunto na bienestar di 
nos pais. Pa mayornan stimay educa nan 
yiunan bon. Pa mayornan y dunadonan 
di cuido educa den amor y durf di bisa 
si of no na e mucha, ora ta pa bienestar 
di e mucha y cu nunca lo abusa di nan 
rol como mayor of cuidado di mucha. 
Pa maestronan sigui traha cu amor den 
nan trabou y pa e muchanan. Pa esunnan 
cu ta cuida nos grandinan por duna e 
amor y servicio manera nos tur ta desea 
si Dios permiti nos yega un edad bunita 
manera e grupo aki a yega. Pa esunnan 
cu malesa mental por haya e cuido 
necesario aki na cas. Cu Aruba como pais 
por tin su mes institucion profesional 
pa cuida y duna e servicio necesario na 
e grupo aki. Vision sin accion ta djis un 
soño. Accion sin vision ta un soño malo. 
Pero vision den combinacion cu accion 
por cambia Aruba.” 

Despues di hit & 
run, auto a bay 
pega den muraya 




DIABIERNA atardi polis ta bay Bushiri ca- 
minda un auto a dal contra un cura di cas y e 
kashi di coriente. E mes un auto aki un rato 
prome a dal un otro auto y core bay. 

Na e sitio por a ripara cu e chauffeur tawata 
coriendo cu velocidad halto. E meter di awa tam- 
be a wordo destrui. E auto parti dilanti a keda 
completamente destrui. 

Un impacto basta duro, ambulance a presenta y 
a hiba e chauffeur hospitaal pa mas tratamento. 


Tas a disparce 

DIASABRA, pa mas of menos 3’or y 55 di marduga, Central 
a manda patruya na Lekker Bar & Restaurant pa un pelea. 
Ey nan a papia cu e dama K., kende a declara cu e y su casa 
tabata den e luga aki. Pa mas of menos 3’or y mey, el a bay 
baño un rato y a laga su tas atras riba e toonbank. Mientras 
tanto su casa a bay pafo pa huma un sigaria. 

Ora cu el a bin bek for di baño, el a constata cu descono- 
cidonan a bay cu su tas. Ta trata aki di un tas bruin di dama. 
Den e tas tabata tin 50 dollar y un telefon preto. E no ta 
corda marca di e telefon. K. a puntra e doño Chines di e luga 
pa e wak e imagennan di video pa mira lcen a bay cu e tas. 
Tambe K. a declara cu algun hende den vecindario a pone na 
altura lcende lo por a bay cu su tas. 

Su casa a controla e personanan aki y a cuminsa bringa cu 
nan. Un rato despues nan a trece e tas bek, sin su 50 dollar 
y sin e telefon. Keho di ladronicia a wordo tuma y e casa di 
K. a wordo avisa pa bay recherche pa duna keho di violencia 
publico. 


Homber no tabata duna 
señal di bida na Brasil 


DIASABRA pa 8.25 di mainta, Central ta bay na un adres 
na Brasil, caminda cu e conocido adicto na alcohol yama John 
Conzalves no tabata duna señal di bida. 

Na yegada di personal di ambulance na e sitio, nan a declara 
cu JF Conzalves no tabata duna señal di bida. Polis a constata 
cu Conzalves tabata sinta riba un stoel pafo di su cas y no 
tabata move. 

Den cuadro di esaki, a tuma contacto cu e comandante na 
warda y a pone na altura di loke nan a constata. 

Despues di esey a tuma contacto cu recherche, kendenan tam- 
be a bin na e sitio. Dr. Texier a presenta y a constata pa 10’or 
di mainta morto di e homber JF Conzalves, Aruba, naci dia 
18 di December, 1960. No tabata tin ningun delito cometi. 
Riba e mesun dia, pa mas of menos 10’or y 40 di mainta, re- 
cherche a presenta na e sitio y a hiba e curpa. Slachtofferhulp 
tambe a presenta y a presta e ayudo necesario na e famianan 
di e fayecido. Central a wordo poni na altura. 

2 agente policial orguyoso di sirbi nos pais 


Emiliano Baarh y Jose Dirlcs a celebra 
25 aña den Cuerpo Policial Aruba 





DIAHUEBS 6 december den un ceremonia special hunto cu 
famia a celebra cu Sr. Emiliano BAARH y Jose DIRKS kende cu 
ta Hoofd Agent lste ldasse a cumpli 25 aña den Cuerpo Policial 
Aruba. Na e ocasion aki nan a ricibi nan Decreto Gubernamental 
(Landsbeluit) den nan man. 

Alto commisario Sr. Adolfo “ Dolfi” Richardson a bisa cu no ta 
tur persona ta yega 25 aña di servicio. E ta un trabao cu ta exigi 
hopi di bo tempo na unda famia di e polis tin di sacrifica nan 
tempo cu nan ser lceri. E ta gradici e famianan masha hopi den 
nomber di KPA. 

Cuerpo Policial Aruba ta un cuerpo hoben mirando esnan sinta 
na mesa no ta mustra cu nan tin 25 aña caba trahando. Alto 
comisario ta lceda enfatisa cu ta un team effort esaki ta . E la 
añadi aserca pa e dos coleganan aki keda guia esnan bao nan y 
corigi nan ora mester. Ban lceda wak pa otro y guia otro ta un 
famia nos ta. 

Sr Richardson ta desea e dos coleganan pa nan por jega 40 aña di 
servicio den nos cuerpo policial. 

CIBC FirstCaribbean a recauda 18 mil florin pa 

## Fundacion Contra Cancer di Prostaat ,# 



CIBC FirstCaribbean a logra recauda e suma di 18 mil 
florin cu nan prome “ Wallc for the Cure” caminata y fun- 
draising event. E montante completo a wordo entrega na 
e presidente di e “Fundacion Contra Cancer di Prostaat” 
Señor Jurgen Benschop. 

Esalci sigur tabata un gran exito unda cu e team completo 
di CIBC FirstCaribbean conhuntamente cu e represent- 
antenan di e Fundacion Contra Cancer di Prostaat, lcier 
gradici tur persona cu di un forma of otro a yuda na e 
exito aki. 

CIBC FirstCaribbean no por a logra e meta aki nan so. 
Esalci a sosode danki na participantenan cu a contri- 
bui na e dos eventonan organisa cual tabata e “Fitness 
Event” riba 30 di Augustus 2017 y e caminata cu a tuma 
lugar dia 8 di Oktober 2017. Ademas e ayudo di e or- 
ganisacionnan gubernamental, no-gubernamental, em- 
pleado di CIBC FirstCaribbean, y comerciantenan. 

CIBC FirstCaribbean ta presente den ful e region di Ca- 
ribe y e banco ta comprometi pa yuda e comunidad unda 
cu nan ta estableci. E caminata di “ Wallc for the Cure” ta 
wordo organisa tambe door di tur e sucursalnan den Ca- 
ribe den luna di Oktober, ya cu esaki ta e luna di consci- 



entisacion di Cancer. E caminata na Oktober ta e evento 
final pa logra recauda mas fondo posibel pa asina e or- 
ganisacion escogi tambe por logra su metanan. 

CIBC FirstCaribbean kier informa comunidad cu pa e 
aña siguiente Aruba lo bay tin e caminata “Walk for the 
Cure” un biaha mas den luna di Oktober, cual lo bay tin 
hopi sorpresa y eventonan relacionan pa cu esaki. E meta 
principal ta pa recauda mas hopi fondo posibel y yuda 
un organisacion di Cancer na Aruba. Nan meta tambe 
ta pa por yuda nan pashentnan y famianan cu ta pasa 
momentonan duro. Pero tambe yuda conscientisa nos 
comunidad. 

CIBC FisrtCaribbean y Fundacion Contra Cancer di Pros- 
taat sigur lcier bisa GenAir, Aledda N.V, Terraza Holding, 
The Seaport Cinemas, Click Print, Safecom, Red Cross 
Aruba, Save A Fot, Total Cleaning Services, Fruteria 
Virgilio, IBISA, Caribbean Trucking, Patrick Melchiors, 
Haysem Winterdaal, Yadira Feter, Gladys Duarte, Alexei 
Spinoza,Tatiana Gil, Juan David Maestre, Aruba Air- 
port Authority, Massy Insurance, High Performance, Dj 
Vibes, BrandTastic, DHF, Gerira Marketing, Andina Ice 
y CRD Group un biaha mas MASHA DANKI. 

Minister Dangui Oduber a reuni 
cu e ehecutivonan di APA NV 



MINISTER encarga cu Turismo, Salubridad Publico 
y Deporte, sr. Dangui Oduber a tene su promer reunion 
oficial cu e ehecutivonan di APA NV 
E reunion a bay den un esfera hopi ameno y positivo. 

E mandatario y e ehecutivonan di APA NV a discuti 
hopi punto di interes pa cu APA y a haya un bista am- 
plio for di e ehecutivonan tocante e masterplan pa cu e 
waf crusero y e tereno na waf di Oranjestad designa pa 
desaroyo. 

E Minister kier traha hunto cu e ehecutivonan di APA 
den futuro pa asina realisa algun proyecto nan cu ta 
premirando y tambe e desaroyo completo pa cu e waf 


crusero y e area nan di waf di Oranjestad designa pa de- 
saroya. 

Lo ta spera pa e masterplan di APA keda cla na maart 
2018 pa asina e ora e Minister haya un presentacion 
completo di esaki y pa di e manera aki por evalua si ta 
cambia esaki y integra e vision di e Gobierno nobo. 

E Minister encarga cu Turismo sigur ta compromete su 
mes cu pueblo di Aruba cu lo bay desaroya e area di waf 
di Oranjestad di un manera transparente, y pa di e forma 
alci Aruba por haya un waf na unda e por ta orguyoso di 
dje y cu sigur lo bay trece cune un “spin off effect” pa 
cu nos economia, y tambe yuda fortalece nos pilar eco- 
nomico di mas grandi cu ta turismo. 

Chef Matt Boland a wordo yama 
bon bini na Hilton como Chef Ehecutivo 



NACI na Merca cu entrenamento Frances, 
Chef Matt Boland, un streya culinario vet- 
erano den e industria di hospitalidad na Aru- 
ba, ta belc na Hilton Aruba Caribbean Resort 
& Casino. 

Despues di a traha otro caminda pa ocho 
anja, sirbiendo como un chef regional cor- 
porativo cu un cadena di resort Caribense, 
Chef Matt a regresa bek pa Hilton Aruba 
Caribbean Resort & Casino y a cuminsa 1 
di December, 2017, inspirando y motivando 
e resort su brigada culinario pa logra un ex- 
celencia mas grandi ainda. 

Na Hilton, el a bisa, e lo dedica su talento 
pa desaroya un concepto fresco pa Gilligan’s 
Beach Bar & Grill, e resort su restaurant 
banda di lama, y lo sigui desaroya y expande 
e experiencia di steakhouse na Sunset Grille, 
aumentando e ambiente cu ya caba ta uno 
sumamente caluroso, cu un culinaria impre- 
sionante y delicioso, agregando inovacion y 
produciendo cuminda ultra moderno. 

Nos portretnan ta mustra su recepcion cal- 
uroso di bon bini na e resort, riba su prome 
dia bek na trabou, den presencia di hopi 
miembro di staff y gerente. 

Minister di Turismo, Salubridad y Deporte, 

Dangui Oduber a reuni cu Asociacion 
di Specialista Hospital Aruba 

Gobierno lo ofrece e nivel di cuido mas halto pa nos pais 



DIABIERNA merdia Minister 
di Turismo, Salubridad y Deporte, 
Dangui Oduber, hunto cu Prome 
Minister sra. Evelyn Wever-Croes y 
dr. Gerrit Croes a tene un reunion cu 
e Asociacion di Specialista Hospital 
Aruba, ASHA. 

E reunion alci a bay den un hopi bon 
esfera caminda e specialistanan a 
trece varios punto di preocupacion 
dilanti. 

Nan a expresa e deseo pa traha hunto 
cu e Minister di Turismo, Salubridad 
y Deporte pa mehora e cuido medico 
na Aruba. 

Den e reunion aki palabra diferente 
punto di accion pa trata na mehora 
e cuido medico. E.o. a trata e punto 
di e escases di cantidad di specialista 
na Aruba cu ta un preocupacion hopi 
grandi di e asociacion cu a pidi pa 
Gobierno duna atencion n’esaki cu 
urgencia. 

E asociacion kier bin cu un registro 
central pa studiante. Asina alci por 
sa exactamente cuanto studiante tin, 
den ki ramo di specialisacion nan ta 
studiando y ki tempo nan lo termina 
nan estudio. 

Esaki lo yuda tambe pa ora cu e stu- 
diantenan caba, por sa cua vacatura 
tin habri pa nan traha aki. 

Un otro tema cu a wordo discuti t’e 
BIG registratie y certificacion y bi- 
jschooling. Na momento cu un spe- 
cialista ta trahando na Hospital ta 
importante pa tur aña nan haya un 


certificado di bijschooling y naschool- 
ing pa nan lceda altanto di pratica. 
Un otro palabracion importante en- 
tre e Asociacion y e Minister ta cu 
lo bay tin reunionnan na base regular 
pa lceda informa di tur desaroyonan 
cu lo bay tin den cuido medico. 

Minister di Turismo, Salubridad y 
Deporte a sigura e Asociacion cu Sa- 
lubridad ta hopi halto riba agenda di 


Gobierno y cu Gabinete Wever-Croes 
lo focus riba prevencion riba cua e 
Asociacion a keda hopi contento di 
tende. 

Pa Gobierno tabata hopi importante 
pa sinta scucha e grupo di specialista 
aki pa pone nan na haltura kico tur 
nan por spera di e Gobierno alci riba 
e tereno di salubridad cu lo ta pa per- 
cura pa ofrece e nivel di cuido mas 
halto pa nos pais. 

Aruba Marriott Resort & Stellaris Casino cu iniciativa saludabel pa su empleadonan 

Ericson Maduro a gana 
"Slim to Win perdiendo 28 kilo 

Pagina 20-21 


EL a gana un aña di ‘Groceries Shop- 
ping’ gratis y estadia di 4 anochi den 
hotel 

E “challenge” Slim to Win di Aruba 
Marriott Resort & Stellaris Casino a 
termina y dia 4 di December 2017 a 
saca e ganado, den persona di Ericson 
Maduro cu a baha no menos di 28 
kilo durante e 6 lunanan di ehercisio, 
comemento y biba saludabel. 

E participantenan tabata Ericson 
Maduro, May-Ruby (Annie) ICock, 
Naomi Chayadi, Terry Florez-Davis y 
Prenia (Lala) Pierre. Pa 6 luna largo e 
participantenan a haya training guia 
y les di cushinamento pa asina nan 


ta mas saludabel. E participantenan 
a ricibi training for di Rodney Pieter- 
nella y Aura Garcia di 2BFIT Studio, 
como tambe ayudo psicologico di Ju- 
deska Briceño kende tabata scucha 
nan y tambe nutricionista Johanna 
Stroo tabata guia nan pa come mas 
saludabel. Na momento cu a saca e 
ganado, tur participante tabata nerv- 
ioso y na final e ganado tabata Eric- 
son Maduro. 

Tur esunnan presente a haya opor- 
tunidad di scucha storia di cada par- 
ticipante unda e emocionnan tabata 
halto. Naomi Chayadi tabata con- 
tento di e oportunidad aki y cu awa 
na wowo el a subi scenario pa conta 



su storia, unda cu el a busca manera 
pa baha y no tabata logra esaki riba 
su mes y awo cu e reto aki el a bin 
baha peso. Lala Pierre a bisa cu pa su 
salud y pa su rudia e mester a haci e 
cambio aki y a gradici Marriott p’e 
oportunidad duna. Ericson Maduro a 
expresa cu e tabata sufri di hopi dolor 
na su pecho y tawata a punto di haya 
un ataca di curason door di su peso 
y dokter tabata conseh’e tur ora pa 
baha peso. Mary-Rubi Kock tambe a 
conta su storia y ta contento pe cam- 
bio aki. Awo e ta enfoca pa sigui tin 
un bida saludabel. E “challenge” aki 
pa Terry Flores-Davis tabata un cam- 
bio positivo den su bida saludabel y e 
kier sigui riba e caminda aki. 

Ruthline Theysen, complex director 
di Recursonan Humano a indica cu 
pa 6 luna largo 5 empleado tabatin 
e reto pa perde peso y biba un bida 

mas saludabel. E participantenan a 
baha un peso total di 76.1 kilo como 
grupo y e ganado di e reto tabata Er- 
icson Maduro, kende a perde 28 kilo 
di cual 7.4 tabata ‘body fat’. 

Ericson Maduro por haci compra 
na Ling & Sons pa 1 aña gratis y ‘4 
nights stay’ na cualkier hotel di e 
famia Marriott na Aruba. Terry Flo- 
rez-Davis a lceda na di dos luga unda 
cu el a perde un total di 16.1 kilo y 
2.3 di body vet, tambe por haci com- 
pra na Ling <Sc Sons pa 1 aña y ‘2 
nights stay’. 

Marriott Internacional tin un ‘take 
care program’ y 2 aña pasa Aruba Mar- 
riott Resort & Casino a cuminsa cu e 
‘take care initiative’. Tur luna nan tin 
un actividad fisico sea ta canamento, 
functional training, Zumba, yoga y e 
ta gratis p’e empleadonan. E1 a sigui 
splica cu ta pone esakinan den orario 
di atardi pa 1 ora y cualkier persona 
cu ta traha na e resort por participa. 
Tambe nan a traha un menu saluda- 
bel, un estilo di bida saludabel den e 
cafetaria. Tur trahado tin e opcion di 
come saludabel den e cafetaria, a crea 
menunan di cual a pone acerca nu- 
tricion valioso di cual Johanna Stroo 


a yuda nan cu esaki. Asina aki e em- 
pleadonan por mira kico nan ta bay 
come y e cuanto e caloria ta. 

Aruba Marriott Resort <Sc Casino ta 
haci hopi seminario cu ta yuda nan 
salud mental, con pa handle stress, 
con pa handle situacion financiero, 
el a expresa. Nan a yega di haci lez- 
ing con pa cushina, kico ta saludabel, 
ora di bay supermercado kico mester 
scoge. 

E programa ‘Slim to Win’ ta un ini- 
ciativa di Marriott mes y nan ta cay 
bou e ‘healty hotel certification’, cual 
aña pasa nan a ricibi e nivel di oro 
den nan rango di color y e aña aki 
nan ta bayendo p’e nivel platino. ‘Un 
di e cosnan cu nos no ta haci alci mas 
den nos cafetaria ta deep fried food’, 
Ruthline Theysen a expresa. 

Nan ta percura pa tin cumindanan 
cu sodium abou, tur dia tin fruta dis- 
ponibel, salad bar, opcion vegetari- 
ano. E ta comproba cu ora di cuida 
bo empleadonan di un manera salu- 
dabel, nan productividad ta subi na 
trabou, e porcentahe di AO a baha y 
eficiencia, e positivismo cu ta hinca 



den e trahadonan di Marriott ta subi. 
Aunke no ta scoge tur hende den e 
reto di “Slim to Win” cu ta un pro- 
grama di 6 luna, tur otro hende rond 
di nan y nan famia tambe ta scoge 
pa un bida saludabel. Hopi hende di 
e hotel tambe a baha peso, asina el a 
termina bisando. 

Marriott Resort a habri na Aruba 
na aña 1995 cu 411 camber. Na aña 
1999 a habri Ocean Surf Club cu 311 
camber y na aña 2004 a habri Surf 
Club cu 900 camber. Na tur, e famia 
di Marriott Aruba ta consisti di mas 
o menos 1100 empleado den servicio 
directo y 400 empleado trahando via 
otro companianan den e compleho 
di hotelnan. E compleho di Marri- 
ott Aruba ta esun di mas grandi den 
henter Caribe, tanto den cantidad di 
camber como den cantidad di em- 
pleado. 

Un anochi dedica na esnan cu ta sobresali den duna servicio den nos industria di turismo 

Ganadonan entusiasma cu nan 
premio di AHATA # s Excellence Award 

AHATA ta gradici tur nominado pa un tremendo trabou y felicita ganadonan 


Pagina 22-23 



ARUBA Hotel and Tourism Associa- 
tion (AHATA) a organisa nan AHA- 
TA’s Excellence Award’ anual, di cual 
miembronan di AHATA a competi 
den 5 categoria. E anochi aki tabata 
yena di suspenso ya cu cada categoria 
tabatin un variedad di nominado y tur 
lcier a bay cu e titulo maximo. E aña 
aki p’e AHATA’s Excellence Award ta- 
batin 35 nominado, kendenan duran- 
te henter e aña di un manera of otro 
a sobresali den nan trabou. De Palm 
Tours tabata e sponsor exclusivo pa or- 
ganisa e AHATA’s Excellence Award’. 

Pa por a scoge kendenan tabata e 
nominadonan, miembronan di AHA- 
TA mester a sigui diferente paso pa 
nomina un empleado pa categoria. 
E anochi aki tur nominado hunto 
cu nan invitado a yega e ballroom di 
Hyatt Regency Aruba Resort Spa & 
Casino y tabata ricibi p’e comision 
di bon bini di AHATA. Nan a ricibi 
un cocktail di bon bini cu tabata un 
champagne y despues tabata pasa 
p’e foyer, unda cu tur hende a ricibi 
snacknan y a haya e oportunidad pa 
combersa cu otro prome cu e evento a 
cuminsa y saca potret na e backdrop 
di AHATA. Aki tabata haci entrevista 
cu cada nominado, kendenan a indica 
di tabata contento cu e oportunidad 
ricibi. 

Na momento cu e portanan di e ball- 
room a habri, tur nominado a bay sin- 
ta na nan luga asigna. Cada nominado 
di mesun compania tabata sinta na e 


mesun mesa hunto cu nan invitado y 
coleganan di trabou. Prome cu e even- 
to a inicia e maestronan di ceremonia 
Paula y Octavio a duna tur hende bon 
bini y a menciona e categorianan cu 
tin p’e anochi alci, a gradici presencia 
di nominado y invitadonan, Directi- 
va di AHATA, sponsor exclusivo De 
Palm Tours. 

E anochi a continua cu un cena, unda 
tur hende tabata entusiasma pa haya 
sa kendenan a gana den cada catego- 
ria. A toca e himno di nacional y asi- 
na aki CEO di AHATA, Jim Hepple, 
a inicia e anochi alci unda el a gradici 
Minister di Turismo Danguillaume 
“Dangui” Oduber pa su presencia, 
tambe e sponsor exclusivo De Palm 
Tours y a duna pabien na tur nomi- 
nado. “Tur nominado lo ricibi un pin 
di recuerdo di nan excelente servicio”, 
el a expresa. 


E maestronan di ceremonia a cuminsa 
nombra cada categoria y e nombernan, 
unda tur hende por a mira e potret- 
nan di e nominadonan. Na momento 
di a saca e ganado di cada categoria, 
tabata pasa un potret di e nominado. 
Ganadonan di e categorianan ta como 
lo siguiente “Employee of the Year” 
den persona di Harold Rasmijn - Res- 
taurant Captain na Chophouse di 
Manchebo Beach Resort & Spa; “Su- 
pervisor of the Year” a bay pa Adriaan 
Albertsz - Engineering Supervisor di 
Hyatt Regency Aruba Resort, Spa & 
Casino; “Manager of the Year” den 
persona di Adrick Farro - Facilities 
Manager di Aruba Marriott Resort 
& Stellaris Casino; “Young Tourism 
Professional of the Year” a resulta den 
persona di Javier Sint Jago - Energy 
Manager di Divi & Tamarijn Aruba 
Beach Resort; “Lifetime Achievement 
Award” a bay pa Hubert Kip - Pit 
Boss di Aruba Marriott Resort & Stel- 

laris Casino. 

AHATA’s Educational Fund a ser crea 
pa asina apoya studiantenan di Uni- 
verisdad di Aruba FHTMS y E.P.I 
Horeca. Tom Calame, Chairman di 
AHATA su Hunta Directiva a haci en- 
trega di 2 cheque, di cual a bin door 
di recauda fondo di e benta di ticket- 
nan y donacion ofreci door di Carib- 


bean Mercantile Bank na e education- 
al fund. A entrega cheque di AWG. 
10.000,- respectivamente na Uni- 
versidad di Aruba, Facultad di Hos- 
pitality & Tourism y EPI HORECA. 
Na final di e anochi, tur hende a dis- 
fruta di N’Fuzion. AHATA ta gradici 
nan sponsor exclusivo De Palm Tours 
pa por a haci e AHATA’s Excellence 
Award posibel. 

casnan 


PARADERA 

/D# 4757 

Beds:3 * Baths:2 
Living Space: 175 M 
Land: 814 M 2 Á 


SAN NICOLAS 

/D# 5323 

Beds: 2 • Baths: 1 
Living Space: 165 M 2 
Land: 890 M 2 M 


Call: 583-8383 

Cell. 738-9039 or 699-9039 

or visit us at: www.casnan.com 


casnan 

casnctn 


PAPILON 

ID#4759 

Lots For Sale 
Land: 336M 2 ormore 
Starting Price: ^M 


SHABIRURI 

ID# 4818 

Beds:4 • Baths:3.5 
Living Space: 153 M 2 
Land:446M 2 J 


MACUARIMA 

ID# 4549 

Beds:5* Baths:4 + 3 Apartments 

Living Space: 165 M 2 

Land: 569 M 2 APdcB 


casnan 


casnan 


SAN NICOLAS 

ID# 5324 

Beds: 3 • Baths: 1 
Living Space: 106 M 2 
Land: 473 M 2 J 


PONTON 

ID# 3634 

Beds:4 • Baths:3 
Living Space: 330 M 2 
Land: 402 M 2 M 


SAN BARBOLA 

ID#4861 

Beds:3 • Baths:3 
Living Space: 196 M 2 
Land:795 M 2 M 


SAVANETA 

ID# 3572 

Beds: 4 • Baths: 3 
Living Space: 283 M 2 
Land: 796 M 2 J 


SABANA BASORA 

ID# 4862 

Beds: 3 • Baths: 3 + Apartment 
Living Space: 153 M 2 
Land:544M 2 JTfT75KCTl 


TARABANA 

ID# 4589 

Beds:4 • Baths: 2 
Living Space: 168 M 2 
Land: 872 M 2 M 


Call: 583-8383 

Cell. 738-9039 or 699-9039 

or visit us at: www.casnan.com 


casnan 


com 

Cuerpo di Aduana ta sigi e curso di 
Certificaci on di Aruba Cert if cation Program 




DURANTE un sesion informativo 
y dinamico e aduaneronan conhunt- 
amente cu e facilitadornan di Aruba 
Certification Program a intercambia 
perspectivanan riba vision di Tur- 
ismo pa Aruba como tambe e esen- 
cia di trabou di Aduana, en general 
enfocando riba e responsabilidad cu 
e cuerpo tin como autoridad den su 
trabou pa nos comunidad. Tambe a 
para keto na e importancia di trabou 
di Aduana pa sector turistico. A pone 
atencion riba aspectonan manera 
identificacion di diferente perfil di 
bishitante, e importancia di bon co- 
municacion, actitud hospitalario y 
team building pa asina e trabou por 
wordo eherce profesionalmente te- 
niendo na cuenta tambe cu e esfera 
di trabou por ta ameno. E aspectonan 
menciona ta esencial pa e aduanero 
por traspasa e sentimento aki na nos 
bishitantenan. 

A papia tambe riba diferente opor- 


tunidad pa mehoracion como tambe 
loke ya caba a wordo mehora y ta 
bayendo riba bon caminda. 

Aruba Certification Program ta 
sumamemente contento di por conta 
cu e feedback, informacion y cooper- 
acion di cuerpo di Aduana y ta yama 
danlci na gerencia di Aduana y tur 


esnan di e dos grupo di participante 
cu tabata hopi motiva y a aporta cu 
nan atencion y dedicacion. Un danki 
tambe na Marilyn pa ta presenta na 
e session. 

E informacion y feedback cu a bin di- 
lanti durante e sesion fructifero aki 
ta yuda e ACP sigui contribui na e 
bienestar di turismo na Aruba. 

ECO Destination Management 
selecta como un Bl WORLDWIDE 




Mainta 


www.awemalnLa.com 


Inspirational Partner 


ECO Destination Management, un top compania di Maneho di Destina- 
cion di servicio completo den Caribe Hulandes, operando na Aruba como 
na Corsou, cu un oficina di sucursal na Florida, a anuncia cu el a wordo 
nombra como un BI WORLDWIDE Inspirational Partner. 


E designocion oki fo pone ECO Destinotion 
Monogement Compony den e mesun 
cotegorio cu otro componio cu to 
montene un portnership fiel y to provee 
servicio di colidod mos holto den e 
industrio di evento. 


ECO Destination Management Company a wordo 
reconoci den e categoria di Make it Happen: Sup- 
plier cu a partner mihor cu BIW y clientenan pa 
enfrenta un reto logistico cu un solucion creativo. 


tabata e palabranan di Mary MacGregor, Vice Presidente di 
Event Solutions na BI WORLDWIDE. 


“ECO Destination Management ta lucha pa ofrece excelencia 
en general y profesionalismo, tecnologia y inovacion e.o. aspecto 
critico di e experiencia di reunion y evento, nos tin como meta pa 
redefini servicio di calidad y experiencianan memorable di reunion 
y eventonan pa nos clientenan global.” 


"Nos to orguyoso di por honro ECO 
Destinotion monogement Compony 
como un Inspirotionol Portner. Non ston- 
dordnon holto y otencion no detoye to 
yudo nos duno e servicio excelente cu nos 
clientenon to merece. Nos to contento di 
por sigui nos portnership," 

Aruba North Little League 
(ANLL) cla pa traha y engrandece baseball 



RECIENTEMENTE 

Aruba North Little League 
(ANLL) a instala su direc- 
tiva nobo y a presenta na 
e cuerpo tecnico di ANLL 
e directiva, plan di trabao, 
responsabilidad di miem- 
bronan y palabracionnan 
pa e temporada di 2018. 

E directiva ta consisti di 
Melvin Quilotte como 
president, Lisa Giel secre- 
tario (comp-leider 15-16), 
Xiomajra Rafael tesorero 
(comp-leider 13-14), Jose 
Franken vice-president, 
Gregory Chirino statis- 
tics/website (comp-leider 
9-10), Jo-Anne Croes PR & 
Marketing, Joanne Bruin, 
Shalitza Dabian y Magaly 
Webb (comp-leider 11-12) 
como miembro general di 
directiva. 

Despues di a eligi e direc- 
tiva a sinti e necesidad a 
base di un vision cu meta- 
nan nobo pa trece cambio 
y desaroya un logo nobo pa 
e liga. Nos kier a gradici es- 
nan cu a percura pa e logo 
anterior pa nan vision. 

E logo nobo tin e siguiente 
segmentonan y definicion: 

1. A usa e colornan 
Blauw scur, Cora y Blanco 
di e logo oficial di Little 
League internacional 


2. A trece e colornan 
Blauw di bandera di Aruba 
pa indentifica nospais unda 
cu nos bay represente. A 
combina esaki cu e otronan 
colornan di nos bandera 

3. E compas ta represen- 
ta e 4 cuater direccionnan 
di unda nos muchanan 
ta bini pa participa den e 
programa di Little League, 
en particular Aruba North 
Little League cu ta wordo 
accentua cu e color Cora 
mustrando ariba; 

4. E border Shinishi di e 
logo ta representa bounder- 
ies di e liga 

5. E imagen di e mu- 
cha homber ta representa 
e pelotero di baseball den 
e programa di Aruba Little 
League pa 60 aña y contan- 
do 

6. E imagen di e mucha 
muhe a wordo añadi na 
nos liga representando nos 
meta di bini cu softball pa 
mucha muhe den nos liga 
den un periodo corto nos 
dilanti 

Directiva di ANLL kier in- 
forma cu e fecha pa entrega 
roster di Junior y Senior ta 
15 di December 2017. Ta 
pidi pa entrega riba 5 di 
januari 2018 sea copia di 
passport of papel di censo 
di Awg 5.00 y Awg 25.00 
di inschrijfgeld. Campe- 


onato di Minor y Mayor 
ta poni pa cuminsa dia 16 
di februari 2018. Y e fecha 
pa entrega roster y copia di 
passport of papel di censo 
di Awg 5.00 ta 20 di janu- 
ari 2018. 

Ta haci un yamada na e co- 
munidad di Aruba pa in- 
scribi tur mucha di edad 
4+ cu ainda no ta practi- 
cando e deporte di base- 
ball pa trece e muchanan y 
laga nan cuminsa train den 
januari. E programa di Lit- 
tle League tin como lema, 
caracter, curashi y lealtad 
y ta ofrece un cantidad 
grandi di experiencianan 
unico y benefisioso pa nos 
muchanan y nos comuni- 
dad. Cuminsa informa awe 
mes di teamnan den bo 
bario y trese e yui, nieto/a, 
subrino/a y bisiña pa hasi 
su promesa. 


Pledge / Promesa 
I trust in God - Mi ta con- 
fia den Dios 

I love my country - Mi ta 
stima mi Pais 

And will respect its laws - 
Y lo mi respeta su leynan 
I will play fair - Lo mi hun- 
ga eerlijk 

And strive to win - Y hun- 
ga pa gana 

But win or lose - Pero gana 
of perde 

I will always do my best - 
Semper lo mi hasi mi best 

Aruba North Little League 
ta cla pa desafionan nobo 
y ta cla pa traha hibando e 
deporte di baseball pa di- 
lanti. Abo kier yuda y kier 
forma parti di ANLL pa 
engrandese nos mundo di 
baseball y softball? Keda 
den contacto cu nos via nos 
facebook page: @ANLL. 
ARUBA 

Lus...Cqmerq...Fiestq 

Caribbean Palm Village Resort a inaugura su pool nobo 



CARIBBEAN Palm Village Resort 
recientemente a celebra reapertura 
di su pool nobo. P’e ocasion aki invi- 
tado y empleadonan a wordo invita 
pa un brindis riba e deck moderno 
y gigantesco na banda pazuid di e 
pool. 

E resort di 30 aña, cu ta celebra 3 
decada di hospitalidad, ta un vil- 
lage encantador den e area di Noord, 
originalmente inspira dor di South 
Beach y e districto Art Deco na Mi- 
ami. 

Continuamente e ta keda brinda ser- 
vicio amabel na varios generacion di 
huesped como un oasis di tranquili- 
dad. Mientras e ta lceda full opera- 
cional, e resort ta continua den un 
manera discreto pa continuamente 
mehora, cu trabaonan continuo 
como dilanti y posterior di e resort. 
Mientras e pool banda panoord a 
wordo renoba 2 aña pasa, e banda 
pazuid a recibi un remodelacion na 
2017, incluyendo un Jacuzzi, un bar 
den e pool y matanan di oleifi incor- 
pora den e diseño di e jardin. 

Caribbean Palm Village Resort su 
afiliacion cu Interval International 
ta haci posibel p’e propietarionan 
por pasa nan tempo di vacacion na 
cualkier di nan 2900 resorts, aloca 
na mas cu 80 diferente pais. 

Cu e flexibilidad di por scoge con 
nan lo kier pasa nan vacacion y sin 
falta un variedad di beneficio. 
Caribbean Palm Village Resort ta 
continua di ofrece n’e propietarion- 
an un sensacion hogareño y sigur un 
ambiente familiar cu realmente ta 
special desde 1987. 

_ Lus...Cqmera...Fiestq 

"A Touch of Aruba show a celebra su 2do aniversario 


ARIBA diahuebs 7 di Decem- 
ber “A Touch of Aruba” show a 
celebra su 2do aniversario na 
The Plaza na Divi Village Golf & 
Beach Resort. E show aki ta uno 
hopi bunita cu bailenan tipico, 
folklorico, Caribense presenta 
pa N.L.G. Dancers baila riba e 
musica di steelpan toca pa e mu- 
sico Nico Connor. E show aki ta 
produci door di Paula Engelen 
cu por cierto ta e MC pa e show 
aki. ‘A Touch of Aruba” ta un 
show specialmente pa nos bishi- 
tantenan pa nan por conoce un 
poco di nos cultura, nos musica 
y nos bailenan y ta tuma luga tur 
diahuebs na Divi Village Golf & 
Beach Resort. 

Durante e celebracion diahuebs 
anochi tabata tin presentacion 
di varios artista local, ruman- 
nan Nico y Lee Connor, Grupo 
di baile N.L.G. Dancers bao 
direccion di Marisol Peña, can- 
tantenan; Jose David, Jadienne 
Croes, Christopher Croes, y 
tambe presentacion di un pareha 
di Grupo di baile Santa Cruz. 

A duna reconocimento na F&JB 
Director di Divi Village Sr. Dom- 
inique Bauduin, cu lastimam- 
ente no por tabata presente, pero 
Manager di F&JB Department di 
Divi Village Sr. Marcel Nahr a 
ricibi e plakaat for di Nico Con- 
nor como gradicimento pa tur e 
cooperacion duna na “A Touch 
of Aruba” show. 

E anochi tabata den un ambien- 
te di Pasco y tur esnan presente 
a disfruta di un bunita anochi 
jena musica, baile y canto. 

Lus...Camera...Fiesta 


SETAR Christmas Village a 
trece ambiente unico di Pasco y Fin di aña 


SETAR ta sumamente satisfecho cu 
e tremendo actividad “Christmas Vil- 
lage” cual ta uno cu pa prome bes a 
lceda organisa den su estilo. 

SETAR kier a agradeci tur cu a bin 
goza di e SETAR Christmas Village, 
ya cu ela trece un tiki mas di e senti- 
mento di fin di aña y pasco y un am- 
biente unico diasabra cu a pasa. 

E publico a goza di e bon ofertanan 
na SETAR Store y di henter e ambi- 
ente pafor na unda tabatin musica di 
Gaita, Grupo di Betico, Jeon y NBO. 

Tentnan di cuminda y oliebolllen 
no a falta y tentnan di productonan 
Arubano no a falta. Cada ora tabata 
saca ganadornan entre tur e publico, 
cu a haya un ticket na entrada pa par- 
ticipa y gana durante e anochi. Hopi 
ta esnan cu a bin pa haya informacion, 
haci nan compra of djies pasa un rato 
agradabel cu famia. 

Ainda e campañanan di SETAR ta an- 
dando te cu fin di december, 2017 y 
por logra haya un variedad di telefon- 
nan nobo, devices y otro artefactonan 
trendy pa haci regalo. Tambe tin e 
campaña pa comparti bo momenton- 
an di alegria cu chens di gana premi- 
onan hopi atractivo y cu cada compra 
por pone un deseo den e Palo di De- 
seo na nos Teleshopnan y participa pa 
gana un soño bira realidad e fin di aña 
aki. 

Riba e potretnan por mira algun mo- 
mento di SETAR Christmas Village 
edicion special. 

Lus...Cqmerq...Fiesta 


Club Emotions a celebra sw 
prome aniversario den grandi 


Potret cortesia di clickonaruba.com 

Corsou 

Bala pérdi a mata Karoushaney Martina den The Alley 



WILLEM STAD- Abogado señora 
mr. Alicia Blonk sinembargo a in- 
sisti ku no tin pruebanan sufisiente 
lcontra di su ldiente. E viktima Juriclc 
Hooi a risibi 5 bala di kua un a sigui 
bai i alkansá Karoushaney Martina 
mortalmente. 

Fiskal mr. Koert a deskribi un diferen- 
sia entre e imágennan di e filmashon 
riba kaya den Punda i esnan den e 
diskoteka. Esnan di Punda ta di un 
kalidat muchu mas haltu kompará 
esunnan den e diskoteka. 

Mas aleu fiskal a repasá deldarashon- 
nan di tur esnan direktamente en- 
volvi den e suseso, esta Frans, Linden- 
borg, Confesor i de Jongh, kendenan 


a hasi deklarashon spesifikamente 
riba e forma lcon e arma di kandela 
aki (a drenta e diskoteka pa Cristefer 
Martina por a yega na dje i tira Juriclc 
Hooi i Karoushaney Martina mata. 
Hasiendo uzo di su derechi pa 
ekspresá su ultimo palabranan Cris- 
tefer Martina a sigui bisa ku e ta in- 
osente, ku ningun hende no a mira 
e tira i lcu e tin hopi doló pa ta será 
inosentemente. 

Mas aleu Cristefer Martina, kende for 
di un prinsipio a hasi uzo di su dere- 
chi di keda lcetu a komentá ayera na 
final di e seshon ku e investigashon 
hudisial no a duna ningun ldaridat i 
ku e ta un suidadano inosente. 

Wes a para lcetu na e hecho ku Cris- 


tefer Martina ta pashént ku ta sufri 
di e malesa sikkelcel, pero lcu debida- 
mente tin su pasado ku hustisia. 

Ya na su 16 aña di edat Cristefer 
Martina a kore ku outo dal 2 perso- 
na intenshonalmente riba skuter, di 
kua un di e personanan aki a muri 
al instante. Ademas den pasado el a 
kai será kaba pa poseshon di arma di 
kandela. 

Fiskal a demandá un kastigu di prizon 
di 24 aña i a pidi pa honra e sumanan 
di daño i perwisio di 50.000 pa fami- 
anan di Karoushaney Martina, mas 
5027 florin pa esnan di Jurick Hooi. 
Wes señora M.C.B Hubben a lceda 
ku dia 20 di desémber lo dikta sen- 
tensia. 


Martina ta mnga pero tin 
pelikula dje dobel asesinato! 


WILLEMSTAD-E akusado Cris- 
tefer Martina ayera a ninga re- 
dondamente di a tira Jurick Hooi i 
Karoushaney Martina, pero riba e 
imágennan di vidio, demostrá den 
sala di korte, ta mira ldaramentu ku 
tabatin un pleitu i testigunan tambe 
a bisa ku esei tabata e kaso. 

A mira kon Cristefer Martina a drenta 
e diskoteka i loke ela hasi pafó promé 
lcu ela drenta, esta e trámitenan pa 
por a drenta paden ku e arma, anto e 
hecho lcu na sierto momento ela bulc 
abou kue arma di kandela. 

Mas aleu e lus lcousá pa balanan for 
di e arma di kandela den e diskoteka, 
segun wes señora mr. M.C.B Hubben 
i fiskal mr. R. Koert tabata presis ka- 
minda Cristefer Martina tabata pará 


den e diskoteka (rekonosé na su sapa- 
tunan Nilce ku ela bisti na e okashon 
ei). Ademas a mira Cristefer Martina 
benta e arma di kandela despues afó 
i lcore bai. Sinembargo Cristefer Mar- 
tina a sigui ninga redondamente di 
tabata esun ku a tira. 

Den e diskoteka lo mester a surgi un 
diskushon entre e grupo di Cristefer 
Martina i Raishel de Jongh un banda 
versus esun di Jurick Hooi i lo demas 
e otro un banda. 

Esaki lo mester tabata motibu pa 
Cristefer Martina tira lcu e arma di 
kandela ku otronan (Danny 
Frans, pórtir di The 
Alley) a trese paden 
pe. 

Cristefer Martina a 


kaba tur e balanan riba e viktimanan. 
Fiskal a tuma Cristefer Martina na 
malu pa motibu ku e no a tene kue- 
nta lcu e hecho ku e tabata den un 
diskoteka i asina ei a mata no sola- 
mente Jurick Hooi ku kende e tabatin 
problema, sino tambe Karoushaney 
Martina ku tabata pará tras di Juriclc 
Hooi. Imágennan di e vidio ldara- 
mente a demostrá un situashon di 
ansha i hopi pániko ku a reina den e 
diskoteka despues lcu balanan a ku- 
minsá skeiru den “The Alley” i ku 
bishitantenan a kuminsá pusha otro, 
trata di sali i drumi plat abou 

na suela. 

Firmamento di convenio 
con lo suministra informacion hudicial 

DLABIÉRNÉ ultimo, Gezaghéber 
interino, sra. E. Betancourt, Procu- 
rador-General, sr. R. Bos y hefe su- 
plente di e unidad di Imigracion y 
Naturalisacion Hulanda Caribense 
(IND CN), sr. P. de Graaf, a firma un 
convenio. 

Den esalci e colaboracion pa cu e 
manera di traha nobo cu dunamento 
di informacion for di e documenta- 
cion hudicial di e PG y for di e servi- 
cio di informacion hudicial na Alme- 
lo, ta registrá. Ta uza e informacion 
alci p’e proseso di peticion di IND 
ora ta trata di admision y e cuidada- 
nia Hulandes. 

D.r.p.d.: Procurador-General, sr. R. 

Bos, Gezaghéber suplente, sra. E. Be- 

tancourt y hefe interino di e unidad di IND CN, sr. P. de Graaf. 




Cristefer ta insisti ku e no a mata 

24 aña fiskal a demandá pa dobel 
asesinato den diskoteka The Alley 


WILLEMSTAD. Fiskal mr. R Ko- 
ert a para ampliamente ketu riba e 
asesinato ku a tuma lugá e anochi 
di 3 di séptémber 2016 i ku al final 
a desemboká den likidashon kruel di 
Jurick Hooi (22) i Karoushaney Mar- 
tina (20). 

Anteriormente (na yiini e aña aki) e 
sospechosonan Dudmar Lindenborg 
i Dhanursho ‘Danny’ Frans a keda 
kondená kaba i a risibi kastigunan 
di prizon pa e mesun kaso aki, sien- 
do Romainy Confesor i Raishel de 
Jongh si a sali liber di e akusashon di 
ta kómplise. 


Ministerio Publiko no tabata di akue- 
rdo lcu e sentensia i a bai den apelas- 
hon. E akusashon kontra di Cristefer 
Martina (26) ta asesinato di e duo 
ariba menshoná i poseshon di arma 
di kandela. 

Fiskal mr. R. Koert ayera mainta a 
splika un biaha mas lcu otronan a lco- 
perá pa Cristefer Martina por a dren- 
ta e diskoteka lcu arma di kandela ku 
kua ela mata dos otro hóben, dispa- 
rando un total di 5 bala lcu a kue e 
viktimanan pa kousa nan morto. 
Remarkabel ta lcu Cristefer Martina 
e dia ei a kaba di yega for di Ulanda 


i tabata huntu ku su amigu Linden- 
borg ku kende el a bishitá diskoteka 
‘The Alley’, kaminda e suseso teribel 
a tuma lugá. 

Imágennan di vidio ku a trata di e sus- 
eso aki a keda pasá den sala di korte 
i aki mama di Karoushaney Martina 
a tuma e desishon pa sali for di e sala 
pa no mira e suseso teribel alci. 

Pero esun di e otro defuntu, esta Ju- 
rick Hooi si a keda paden, pero segun 
ku e vidio tabata pasa riba e pantay- 
anan grandi a bin resultá ku e señora 
aki no por a soportá e suseso horibel 
aki. 

Mama di Jurick Hooi den kompania 
di un polis na stadhuis tambe mester 
a bandoná e sala bou di lágrima i un 
enorme tristesa. 

Corsou 


Aksidente na Fert Nasao 



WILLEMSTAD - Alrededor di 
6or di diasabra atardi polisnan mes- 
ter a bai pa atendé ku un aksidente 
ku mester a tuma lugá den subida 
di Seru na Fort Nasao. Na yegada 
di polisnan na e sitio a bin topa ku 
un tréker ku a bóltu. Riba e tréker 
aki tabata tin un kantidat di saku di 
semént ku tabata basta pisa. Shofur 
di e trélcer no a sali herida. Polisnan 
a start mes ora ku un investigashon 
pa sa lcon bin e trélcer a subi e seru 
di Fort Nasao ku karga di semént. 
Shofur a splika lcu e la subi e seru di 
Fort Nasao keriendo ku tabata tin un 
salida pa e por subi kaminda pa kue 
kaminda grandi. pero na momentu 
ku e la yega den bógt ariba ela nota 
ku e no por a sali. Pero mirando e 
peso di e semént nan e trélcer a ku- 
minsá bin abou kuné nét den e kabes 
di seru i no por a hasi nada mas, ku 
konsekuensia ku e la bai bóltu den 
mondi. Persona nan ku tur atardi sa 
bai train den e área aki a keda pega 
sin por a baha pa motibu ku tur lcos a 
keda mei mei kaminda. Mester a piki 
tur e saku di semént nan aki pone 
nan riba palét pa asina un kran gran- 
di presentá pa asina hisa e trélcer alci. 
Shofur a keda basta spanta despues 
di e aksidente alci. 




Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G- FM 99.9 


Di dialuna pa diabierna 
cu noticia siri miedo 

Aksidente ku herido na Tera Kora 



WILLEMSTAD - Alrededor di 
12or di diasabra anochi polisnan di 
banda bou mester a bai Tera Kora pa 
un aksidente lcu mester a tuma lugá. 

Na momentu ku polisnan a yega na 
e sitio a bin haña un vehikulo ku a 
bóltu pa despues bai resultá den lcura 
di hende. 

Shofur di e vehikulo a sali herida i 
mester a pidi pa ambulans yega na e 
sitio i tambe brantwer pa asina pone 
lus kaminda e vehikulo a bai bóltu pa 
motibu ku tabata basta sulcu. For di 
investigashon ku polisnan a hasi na 
e sitio ta lcu aparentemente e shofur 
tabata bou di su awa i posiblemente 
ela pérdé control i drenta kura di 
hende. 

Forensys a presentá na e sitio pa asi- 


na por a hasi mas investigashon pa 
motibu ku e viktima no sa mes ku ela 
hañ’é den un aksidente. Ambulans a 


duna e viktima promé asistensia pa 
despues transporte pa poliklinika pa 
mas tratamentu médilco. 



Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza na nos curazon nos ta participa 
fayecimento di nos difunto stima 



Sra Anna Maria Thiel-Tromp 


*25-07-1934 - |03-12-2017 


Na nomber di su: 
Esposo : 

Yiunan: 

Nietanan: 

Bisanieto(a): 

Rumannan: 


tDalmacio Thiel 

Sonny Thiel y Anje Messchendorp 
Eric y Candelaria Thiel-Pereira 

Jasmin Thiel 
Sorayah Thiel 

Manuella 

Estefano 

tMarcelino y 

tVeneranda Tromp-Bermudes 
y yiunan 
tRosendo y 

tCarmen Tromp-Tromp y yiunan 
tDominico y 

Juliana Tromp-Quandus y yiunan 


Swa- y Cuñanan: tEgidio y Aurora Thiel-Kelly y yiunan 
tMaria y tEgidio Britten-Thiel 
Candelario y 

tEmma Thiel-Laclé y yiunan 
tAntonia y 

Francisco Britten-Thiel y yiunan 
Theresita Thiel y yiunan 
Mirna y Juan Maduro y yiunan 

Ihanan, Comper- y Comernan, Primo- y Primanan, 
conocirnan y bisihanan. 

Demasfamia: Thiel. Tromp, Ridderstap, Boekhoudt, 
Messchendorp, Pereira, Gonzalez, Bermudes, Quan- 
dus, Kelly, Britten, Laclé, Maduro, Geerman, Giel, 
Ridderstaat, Semeleer, Sam, Leest, Flanegin, Dabian, 
Stamper, Webb, Pietersz, Gomes. 

Ta invita pa acto di entiero cu lo tuma lugar diaranson 13 
di December 2017 na Misa Santa Anna na Noord di 2’or 
pa 4’or di atardi, despues lo sali pa Santana na Noord. 

Oportunidad di condolencia lo ta na Aurora Funeral 
Home diamars 12 di December 2017 di 7’or pa 9’or di 
anochi. 

Disculpa nos si den nos tristesa nos por a lubida algun 
familiar of conocirnan 


0 ptut&ud &tent4£onq 


Cumana #44 


Tet: 586-4444/733-2906 


B: royalfuneralhome@hotmail.com / 593-0857 / 731-5847 

GBADIQMENTO 

Pa medio di esaki nos kier a gradici tur esnan cu a yuda 
durante di enfermedad of di un of otro manera a mustra 
nan atencion y a duna nan sosten durante 
enfermedad/fayecimiento y despedida di nos tata, 
ruman y omo stima: 



Rafael A. Zambrano 

Cariñosamente yama Papi, Rafi, tio Rafi y Opa Rafi 
Nos kier a gradici ful e team di "Centro di Memoria” pa 
nan guia y tratamiento di nos tata durante di su enferme- 
dad di Alzheimer. 

Nos kier a invita boso pa un santo sacrificio di misa na 
misa san Francisco na playa, dialuna 11 di December 
pa 8:45 am. Tambe lo tin resamento dialuna anochi 7pm 
na cas di e defunto pa sosiego di su alma. 







me 


Cel 


Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Habri portanan santu pa mi, 
mi ke drenta y alabá Señor. 

Ata e porta di Señor aki, 
tur e fielnan ta pasa den dje. 

Mi t'alabá bo pasobra B'a skucha mi, 
pasobra B'a manda mi salbashon. 
Salmo 118; 19, 20, 21. 

Conforme cu boluntad di Dios, nos ta anuncia 
fayecimento di nos difunto stima: 



Bertrando Geerman 

Mihor conoci como "Colachi” 
^06-09-1921 - 106-12—2017 

Acto di entiero lo wordo anuncia despues 

A fayece cristianamente 

Joao Gil Martins 

Na Nomber di su 
Esposa:Teresita Gil Erasmus 
Yiunan: 

+Angelina Mac Janet Gil y Fernando Mac 
Janet, Jimmy Gil Martins y 
Nancy Maya, Carlos Gil, Ivan Gil, 

Francis Gil y Mariella Maduro 
Nietonan: 

Angele Mac Janet y Darrol Wernet y yiunan, 
Joadi Mac Janet y Angel Odor y yiunan, Jesse 
Mac Janet y Daisy Coronel, Esmay Mac Janet, 
Alessandra y Jonatas Dantas - Gil Martins, 
Christopher Gil Martins, Stefania Gil, 

Carlos Enrique Gil, Arielle Gil, Priscilla Gil, 

Sebastian Gil 

Rumanan: 

Francisco Gil Nunes Lopez, esposa y famia na 
Portugal 

Manuel Gil Martins, esposa y famia na 
Portugal 

Maria Eugenia Seralheiro Gil Martins, esposo 

y famia na Portugal 

Jose Gil Martins na Canada 

Sobrino y sobrinanan, primo y primanan, swa 

y cuñanan. 

Assistente Personal: Doris De la Rans Herrera 
Famia: Gil Martins, Nunes Gil Martins, Gil 
Nunes Lopez, Seralheiro Gil Marins, 

Erasmus, Giel, Pieters, Hernandez, Nunes, Mac 
Janet, Booi, Perez Restrepo, Rodriguez, 

Maduro, Maya, Wernet, Odor, Coronel, Dantas, 
Concalvez, Maldonado,Tromp,Thiel, Quandt, 
Capello, De Sousa, Jean d'Or, Da Silva 
Andrade, Larmonie,. 

Colonia Portuguez y demas famianan na 
Aruba, Portugal y Canada 

Acto di entiero lo tuma lugar diahuebs dia 14 di 
December 2017 pa 11 'or di mainta na misa 

Santa Ana na Noord, despues lo sali pa santana 
catolico na Noord. Nos difunto stima lo reposa for di 
9'or di mainta na Misa. 

Adres pa condolencia: Royal Funeral Home, 
diaranson dia 13 di December 2017, di 7'or pa 
9'ordi anochi. 

Nos disculpa si den nos tristesa nos por a 
lubida algun famia o ser keri. 

Nos ta lamenta cu despues di entiero nos no 
por ricibi bishita di condolencia na cas. 


Accon di realisashon di 
ILT y RWS na BOPEC 

KRALENDIJIC - Bonaire Petroleum Corporation N.V (BOPEC) 
ta haña tempo te 5 di januari 2018 pa demostrá cu nan por atendé 
cu e retraso serio den mantencion cu nan tin. Si esaki no logra, e 
compania mester haci nan tankinan di combustibel y tuberia bashi 
p’e inspeccion di ambiente di bida y transporte (Inspectie Leefom- 
geving en Transport (ILT)) na comienso di februari 2018. 

E accion aki ta cana pareu cu accion di Rijkswaterstaat (RWS) cu ta 
enfoká riba uso di piernan di BOPEC. Sin un bista riba mehoracion, 
for di mei 2018, BOPEC no tin mag di carga ni descargá combusti- 
bel for di barco. 

Esalci ILT y RWS ta scirbi den dos carta n’e compania di almacená 
petroleo na nómber di Minister y Secretario di Estado di Ministerio 
di Infrastructura y Maneho di Awa (Infrastructuur en Waterstaat). 

BOPEC ta un compania di almacená Fuel-oil cu for di 1974 ta es- 
tablecé na Bonaire. For di 2014 e compania tin un pérmit di medio 
ambiente, pero ta confrontá cu retraso grandi den mantencion di 
nan tankinan di almacená, pier, tuberia y instalacionnan eléctrico. 
Esalci ta conduci na riesgonan grandi di seguridad y medio ambiente. 

ILT y RWS durante di un inspeccion den luna di april di 2017 a 
duna BOPEC un advertencia, y relacioná cu esaki e compania a tra- 
ha un plan di recuperacion, un asina yamá ‘terminal recovery plan’. 
BOPEC, un filial di e compania Venezolano PDVSA, sinembargo no 
tin suficiente medionan financiero pa ehecutá e plan alci. 

BOPEC ta entregá combustibel tambe n’e central di energia na Bo- 
naire. Pa sigui garantisá e entrega aki a lanta un Taskforce caminda e 
Ministerionan di Asuntonan Económico (EZK), Asuntonan Interno 
y Relacionnan den Reino (BZK) y Infrastructura y Maneho di Awa 
(IenW) ta traha conhuntamente cu Entidad Publico Bonaire. 

Banda di esaki e Taskforce ta traha tambe riba un mehoracion struc- 
tural di suministro di energia na Bonaire. 

For di 2013 ta realisá inspeccionnan n’e tres companianan di alma- 
cená y transbordo di combustibel na Bonaire (BOPEC, Curoil Hato 
y Curoil Airport), pasobra e isla for di 2010 ta un identidad publico. 
E inspeccionnan aki ta keda haci dor di ILT hunto cu RWS y brand- 
weer (region di seguridad Rotterdam Rijnmond pa Brandweer Hu- 
landa Caribense). 

caya ta 


_ Internaclonal 

Na China, habitantenan di 
uza apps y QR codes pa pidi limosna 



NAN no tin caminda pa drumi, pero 
si nan tin QR codes, digital wallets y 
POS machine. 

Un video cu ta circulando riba You- 
Tube ta mustra e technicanan mod- 
erno cu esnan cu ta biba riba caya na 
China ta uza pa pidi placa. 

No tin placa cash ya no ta un excusa 
valido pa nenga di duna placa na un 
habitante di caya. 

Na China, e tecnicanan nobo pa pidi 
placa ta inclui QR, virtual wallets y 
machinenan POS. Tur credit card ta 
bon bini. 

Un video cu ta circulando riba You- 
Tube (y cu ta causando furor riba 
medionan social) ta mustra con mod- 
erno e tecnicanan di esnan cu ta riba 
caya a bira ora di pidi donacion for di 


otro personanan. 

E iniciativa no ta di Gobierno, sino 
cu el a wordo impulsa pa companian- 
an manera Alibaba y WeChat (Ten- 
cent), kendenan a forma un aliansa 
cu diferente otro compania pa asina 
nan haci donacion di smartphones 
na esnan cu ta biba riba caya y cu ta 
ubica den areanan turistico. 

Cada un di e telefonnan inteligente 
aki ta bin cu un QR code y un ID di 
virtual wallet, cu lo permiti pa nan 
ricibi donacion via e diferente plata- 
formanan di pago mobil. 

E donacionnan lo comberti den 
credito pa nan haya cuminda y otro 
articulonan basico. 

Pero ta existi tecnica. 

Riba e cayanan di e pais alci tambe 



nos por topa cu “chollers” cu ta cana 
cu nan POS machine, esnan cu ta 
wordo uza pa hasi pago cu debit of 
credit cards. 

Manera cu nan acumula nan vouch- 
ers, nan por bay un banco y lanta e 
placa cu nan a acumula durante dia. 

Intemacional 



Na Alemania a subasta un 
pueblo cu 15 habitante pa 140 mil euro 


E pueblo chikito Ale- 
man di Alwine, situa 
den e estado federa 
di Brandeburgh, mas 
o menos 100 kilo- 
meter zuid di Berlin 
, a wordo subasta 
n’e capital aleman 
pa 140 mil euro 
(164.720 dollar). 

E localidad, den cual 
tin 15 habitante y 
cu ta situa den un 
zona leu di ciudad, 
a bay para na mas di 
e unico persona cu a 
participa den e sub- 
asta, un cumprado 
anonimo cu a hasi su 
oferta via telefon. 

Loke a wordo subas- 
ta ta un poblacion di 
16.000 meter cuadra 
di extension, den 
cual ta inclui nuebe 
edificio residencial, 
varios dependencia y 
dies garage y cura. 

E prijs pa cuminsa 
tabata na 125.000 
euro. 

“Tabatin hopi hende 
cu a mustra interes, 
te hasta for di otro 
paisnan”, a señala 
Matthias Knake, di 
e cas di subasta Kar- 
hausen. 

